Document ID: /roh_data/filtered/fineweb-2-filterrobots_roh.jsonl.gz/50163

Ils actualmain pli ferms trais ciclists dal mund han distanzià baud il triep dals auters ciclists. La decisiun è crudada pir en l'ultima runda a favur da van der Poel che ha festivà sia segunda victoria en la cuppa mundiala. La fin ha el gì in avantatg da 18 secundas sin Flückiger e 35 secundas sin Schurter.
La proxima fin d'emna datti lura las cursas a Lai. Lura ha Schurter la proxima schanza da realisar sia 33avla victoria en ina cursa da la cuppa mundiala. El egualisass uschia il record da Julien Absalon.
Il punct culminant da la stagiun è lura la fin d'avust il campiunadi mundial a Mont Saint Anne en il Canada.
RR novitads 17:00